เรื่องร้องเรียน (ร้องเรียน) วันที่ 2023-07-18 03:23:20 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028542
ขอให้ตรวจสอบพฤติกรรมที่ไม่เหมาะสมของบุคคลที่เป็นผู้พิการ บริเวณ หน้าทางออกสถานีรถไฟฟ้ามหานคร (MRT) พระราม 9 และสถานีรถไฟฟ้ามหานคร (MRT) อโศก กรุงเทพมหานคร เนื่องจากผู้ร้องแจ้งว่าจะพบเห็นบุคคล  เป็นผู้พิการทางขาและการมองเห็น เพศชาย (ทราบชื่อ -นามสกุล) อายุประมาณ 49-50 ปี รูปร่างอวบ ผิวสีคล้ำ สูงประมาณ 160 เซนติเมตร น้ำหนักประมาณ 65-70 กิโลกรัม ผมสั้น โดยบุคคลดังกล่าวจะชอบแต่งชุดซูเปอร์แมน (Superman) ซึ่งมีพฤติกรรมขอระดมทุนเพื่อขอรับบริจาค บริเวณหน้าทางออกสถานีรถไฟฟ้ามหานคร (MRT) พระราม 9 และบางวันจะไปประจำอยู่ที่ สถานีรถไฟฟ้ามหานคร (MRT) อโศก บ่อยครั้ง เมื่อมีผู้บริจาค บุคคลดังกล่าวจะให้ช่องทางการติดต่อกับตนเอง ผ่านทางแอปพลิเคชัน เช่น tiktok ชื่อบัญชี......เพื่อใช้ในการติดตามความเคลื่อนไหวของตนเอง อีกทั้งผู้ร้องยังแจ้งอีกว่า เมื่อช่วงต้นเดือนกรกฎาคม 2566 บุคคลดังกล่าวได้มีการชักจูงให้ผู้คนเห็นต่างกันในเรื่องการเมือง อาทิ เรื่องของสมาชิกวุฒิสภา (ส.ว.) และพรรคการเมืองต่างๆ มีการสร้างกลุ่มผ่านทางแอปพลิเคชันไลน์ (ไม่ทราบรายละเอียดชื่อบัญชีที่แน่ชัด) เพื่อเป็นกลุ่มในการสนทนาเรื่องดังกล่าวและยังมีการโพสต์วิดีโอทางการเมืองผ่านแอปพลิเคชัน tiktok ชื่อบัญชี...... ผู้ร้องเห็นว่าพฤติกรรมดังกล่าว อาจเป็นการปลุกปั่นให้ประชาชนเกิดการชุมนุมทางการเมือง พบเห็นมาเป็นระยะเวลาประมาณ 1 เดือน จึงประสงค์ให้หน่วยงานที่เกี่ยวข้องลงพื้นที่ตรวจสอบและปรับทัศนคติของบุคคลเพศชายดังกล่าว (ผู้ร้องประสงค์ให้ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata